Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: egyeztetéséről szóló 94/2004. (IV. 27.) Korm. rendelet (a továbbiakban: Műszr.)
Paragraph Index: 520

1. MINISZTER 1.1. MINISZTERI KABINET A Miniszteri Kabinet munkáját a Kabinetfőnök vezeti, akit a Miniszteri Kabinet általa kijelölt köztisztviselője helyettesít. A kabinetfőnök – a miniszter megbízása alapján – koordinálja a szakállamtitkárok tevékenységét, illetve közvetlenül vezeti a felsővezetői és középvezetői értekezletet, illetve közvetlenül irányítja az alábbi szervezeti egységeket: - Miniszteri Kabinet - Miniszteri Titkárság - Jogi Főosztály - Koordinációs Főosztály - Stratégiai Főosztály - Kommunikációs Főosztály - Belső Fejlesztési Főosztály - Vagyongazdálkodási Főosztály A Kabinet stratégiai feladatai: 1. a miniszternek a Magyar Fejlesztési Bank Rt. (MFB) feletti, a tulajdonosi joggyakorlásából és a minisztériumnak az MFB kormányzati kapcsolatai koordinációjából adódó feladatainak előkészítése és végrehajtásának szervezése, 2. közreműködés a minisztérium és társaságaira, intézményeire vonatkozó szervezetkorszerűsítési irányelveinek, valamint HR stratégiájának kialakításában, 3. közreműködés a tárcaálláspont, valamint a miniszter feladat- és hatáskörébe tartozó jogszabálytervezetek és az állami irányítás egyéb jogi eszközei kodifikált szövegének kialakításában, továbbá a kormányülésekhez kapcsolódó anyagok előkészítésében, 4. közreműködés a minisztérium arculatának és kommunikációs stratégájának kialakításában, valamint a miniszter nyilvános szerepléseinek előkészítésében, 5. közreműködés a minisztérium társadalmi beágyazódottságának növelését célzó döntések meghozatalában, gondoskodás a társadalmi felelősségvállalás megfelelő mértékéről, 6. közreműködés a miniszter országgyűlési (plenáris és bizottsági ülések) és kormányzati tevékenységének szervezésében, 7. közreműködés a minisztérium intézményi stratégiájának kialakításában, egységes módszertan biztosításával gondoskodás a szakpolitikai stratégiák összhangjáról, 8. közreműködés a minisztérium társaságainak, intézményeinek vagyongazdálkodási, -hasznosítási és -kezelési stratégiájának kidolgozásában, valamint ezen szervezetek vezetőire és különböző testületeire vonatkozó személyi döntések előkészítésében, 9. személyi javaslat tétele valamennyi, a minisztérium által különböző testületekbe delegálandó tagokra vonatkozóan, 2007/63. szám 10. a roma mikro-, kis- és középvállalkozások gazdasági életbe való integrálásának elősegítése, elsősorban forrásokhoz segítésük és képzési programok lebonyolítása által, a részükre nyújtható egyéb támogatási lehetőségek feltérképezése, a roma érdekképviseleti szervekkel történő kapcsolattartás, 11. hivatalos kapcsolattartás a szociális és társadalmi kérdésekre fókuszáló államigazgatási intézményekkel, illetve a velük történő közös elemzések és stratégiai egyeztetések koordinálása; továbbá a gazdaságpolitikai döntéseket megalapozó és azok hatásait elemző kutatások koordinálása, 12. közpolitikai kontroll gyakorlása valamennyi szakállamtitkárságon végzett stratégiai jellegű és szabályozással kapcsolatos feladat terén (kiemelten a jogalkotás területén), 13. négy kiemelt terület stratégiai irányítása: K+F - Innováció, Logisztika, Civil kapcsolatok, Infokommunikáció, 14. oktatás és tudománypolitikai stratégia alkotásával kapcsolatos feladatok ellátása, 15. nemzeti adatvagyonnal kapcsolatos kormányzati feladatokhoz szükséges tudáscentrum kialakítása, 16. a nemzeti kulturális vagyon digitális megjelenítésével kapcsolatos programok készítése és végrehajtásuk figyelemmel kísérése, 17. a Nemzeti Audiovizuális Archívum (NAVA) működtetése, szakmai felügyeletének ellátása, 18. közreműködés az elektronikus úton terjesztett közérdekű adatok társadalmi elérhetőségével kapcsolatos feladatok ellátásában, tervezésében, biztosításában, 19. a gazdaság szereplői és a civil szféra közötti - az információs társadalomba való integrálódás érdekében szükséges - együttműködés fejlesztése, a partneri kapcsolat kialakítása, 20. közreműködés a minisztériumot is érintő közoktatási, szakképzési, felsőoktatási, felnőttképzési álláspontok kialakításában; a hatósági képzések tartalmi követelményei (szakképesítések szakmai és vizsgakövetelményeinek) meghatározásának koordinációja; részvétel az energetika, ipar, kereskedelem, külgazdaság és vendéglátás ágazatok speciális képzési követelményeinek kidolgozásában, 21. a minisztérium stratégiai projektjében az esélyegyenlőségi szempontok érvényre juttatása, 22. a miniszter munkájának támogatása közpolitikai anyagok összeállításában és szakmapolitikai koncepciók kialakításában. A Kabinet operatív feladatai: 23. a miniszter részére érkezett javaslatok, előterjesztések, egyéb anyagok véleményezése, 24. intézkedések kezdeményezése a közvetlenül a miniszterhez címzett beadványokkal kapcsolatban (felelős kijelölés, feladat-meghatározás stb.), 25. kapcsolattartás a Miniszterelnöki Hivatal kormányzati munka stratégiai irányítását ellátó államtitkára irányítása alá tartozó szervezeti egységekkel, valamint a Miniszterelnöki Hivatal koalíciós koordinációért felelős 2007/63. szám államtitkárságával, részükre – az általuk kért témakörök vonatkozásában – tájékoztatás adása, 26. együttműködés más minisztériumok kabinetjeivel, 27. mindazon egyedileg meghatározott feladatok ellátása, amelyekkel a miniszter, illetve a kabinetfőnök megbízza, és amelyek nem sorolhatók egyetlen főosztály kizárólagos hatáskörébe sem, 28. közreműködés a különböző érdekképviseleti szervezetekkel történő kapcsolattartásban, 29. a Miniszteri Kabinet feladatkörébe utalt költségvetési támogatási eszközök tervezése, a támogatási programokhoz, a támogatási jogcímekhez rendelt források optimalizálása, részvétel a költségvetési források tervezésében, együttműködés a közreműködő szervezetekkel, 30. közreműködés a kabinetfőnök felügyelete alá tartozó feladatok, költségvetési előirányzatok tekintetében a vezetői információs rendszer kialakításában és működtetésében, 31. a fejezeti tervezéshez, a beszámoláshoz és egyéb pénzügyi és kontrolling feladatokhoz kapcsolódó, a Miniszteri Kabinetet érintő feladatok koordinálása, 32. a Kabinetfőnök személyi és szakmai asszisztenciájának ellátása, 33. a miniszteri vezetői, a szakállamtitkári és a kabineti blokkértekezleteken, valamint a miniszter/kabinetfőnök által egyedileg meghatározott feladatok nyilvántartása és számonkérése, 34. részvétel a Tulajdonosi és Intézmény-felügyeleti Bizottság, valamint a Közbeszerzési Bizottság munkájában, 35. részvétel a Kitüntetési Bizottság munkájában, 36. a Miniszteri Keret Szakmai Bizottság munkájának koordinációja, és részvétel annak döntés-előkészítő munkájában, 37. felsővezetői értekezleteken való részvétel: IIT, LIT, IT és Innováció-K+F, 38. a Miniszteri Kabinet költségvetésének kezelése, 39. a minisztérium képviselete az Országos Érdekegyeztetési Tanácsban, 40. a Nők és Férfiak Társadalmi Egyenlősége Tanács munkájában részvétel, 41. az E-közigazgatás 2007-2010 Stratégiai és Programterv Bizottság munkájában részvétel, 42. a Nemzeti Szakképzési és Felnőttképzési Tanács munkájában részvétel, 43. a Magyar Posta Témakijelölő Tanácsadó Bizottság munkájában részvétel, 44. a Felsőoktatási Érdekegyeztető Tanács munkájában részvétel, 45. a gazdaság és civil szféra fokozottabb szerepvállalása kereteinek kialakításával kapcsolatos feladatok ellátása, 46. az informatikai és elektronikus hírközlési szakképzés stratégiájának kidolgozása, az informatikai és a hírközlési ágazat tekintetében a szakképesítésért felelős miniszter jogkörének gyakorlása, a szakirányába tartozó felsőoktatási intézmények oktató munkájának segítése, az államilag elismert szakképesítések szakmai és vizsgakövetelményeinek elkészítése, jogszabályban történő kiadása, 47. az informatikai és elektronikus hírközlési szakképesítések képzési időtartamának, szakmai tantárgyainak, központi programjainak elkészítése, kiadása, az írásbeli és szóbeli vizsgatételek elkészítése, kiadása, a szakmai vizsga szervezésére feljogosított intézmények kijelölése, 48. az OKJ-val kapcsolatos szakképesítési feladatok ellátása az informatika és az elektronikus hírközlés terén, a szakképesítések szakmai vizsgáinak 2007/63. szám előkészítésével kapcsolatos minisztériumi feladatok ellátása, a szakképesítések országos szakértői és országos vizsgaelnöki névjegyzékeinek elkészítése, kiadása és gondozása, 49. az informatikai és elektronikus hírközlési szakmai tantárgyak szakmai tankönyveivel kapcsolatos feladatok ellátása, a külföldi bizonyítványok által tanúsított szakképesítések törvény szerinti elismerése, az ágazatba tartozó országos szakmai tanulmányi versenyek előkészítésével és lebonyolításával kapcsolatos feladatok szervezése, a szakképesítések felnőttképzéssel összefüggő feladatainak ellátása, 50. az iskolarendszerű felsőfokú szakképzést folytató felsőoktatási intézményekkel való kapcsolattartás, az Országos Szakképzési Tanács és az Országos Felnőttképzési Tanács szakképzéssel kapcsolatos szakmai döntéselőkészítő, véleményező és javaslattevő munkáiban való részvétel és képviselet, 51. informatikával foglalkozó igazsági szakértők végzettségének és szakmai gyakorlatának igazolása, 52. kapcsolattartás a fogyatékkal élőket és a hátrányos helyzetűeket képviselő civilszervezetekkel, 53. a magyar nyelvű digitális szolgáltatások fejlesztése. 1.1.1. MINISZTERI TITKÁRSÁG A Titkárság operatív feladatai:

Source: https://magyarkozlony.hu/hivatalos-lapok/a8ab61a5c0e116986337f5e09a45a96169d46134/dokumentumok/426413e0da58d9ebfa5b650056e665246792e9ee/letoltes